1025 छात्रों ने किया एसबीएस कैंपस का विजिट
शिक्षाविभाग द्वारा सरकारी स्कूलों के बच्चों को एसबीएस स्टेट टेक्नीकल कैंपस की अत्याधुनिक लैब्स एवं वर्कशॉप दिखाने का काम शुक्रवार को मुकम्मल हुआ। जिला शिक्षा अधिकारी जगसीर सिंह ओर जिला साइंस सुपरवाइजर राजेश मेहता ने बताया कि 10 दिसंबर से 25 दिसंबर तक विशेष प्रोग्राम बना जिले के सरकारी स्कूलों के विद्यार्थियों को कैंपस की हाइटेक प्रयोगशालाएं, सुविधाएं एवं बुनियादी ढांचा दिखाया गया जिससे विद्यार्थियों की साइंस एवं इंजीनियरिंग विषय में रूचि बढ़े। इस अभियान के दोरान सरकारी स्कूल ब्वॉयज एंड गर्ल्स फिरोजपुर सिटी, सरकारी स्कूल गल्र्स गुरुहरसहाय, सरकारी स्कूल ब्वॉयज जीरा, सरकारी स्कूल गर्ल्स तलवंडी भाई, सरकारी स्कूल बाजीदपु, सरकारी स्कूल ब्वॉयज ममदोट, सरकारी स्कूल सांदे हाशम, सरकारी स्कूल खाई फेमेकी और सरकारी स्कूल नूरपुर सेठां के कुल 1025 विद्यार्थियों को एसबीएस कैंपस का विजिट करवाया गया।
राजेश मेहता ने बताया कि विद्यार्थियों को प्रयोगशालाएं एवं वर्कशॉप दिखाने से पहले उन्हें दसवीं एवं बाहरवीं कक्षा पास करने के बाद विभिन्न कैरियर चुनने की गाइडेंस प्रदान की जाती थी। कैंपस में डायरेक्टर डा. टीएस सिद्धू, पॉलीविंग प्रिंसिपल गजलप्रीत अरनेजा एवं अन्य प्रशासन ने विद्यार्थियों को उनकी जिज्ञासा अनुसार जानकारियां प्रदान कीं।
संस्थान अधिकारियों के साथ शिक्षा विभाग की टीम एवं विद्यार्थी।
hin_Deva hin_Deva hin_Deva hin_Deva